**DEDDF GWASANAETHAU CYMDEITHASOL A LLESIANT (CYMRU)**

**TAFLEN**

**Gwneud Ymholiadau**

# Cyflwyniad

Yn y daflen hon, mae’r blychau glas yn cynnwys dyfyniadau o Ran 7 o Ganllawiau Statudol o Ddeddf Gwasanaethau Cymdeithasol a Llesiant (Cymru) 2014 ac mae’r blychau melyn yn cynnwys dyfyniadau o ddeddfwriaeth arall i’w cymharu.

# Gwneud Ymholiadau

Yn ôl y Ddeddf, os oes gan bartner perthnasol achos rhesymol i amau bod plentyn yn blentyn sy’n wynebu risg, **rhaid** iddyn nhw roi gwybod i’r awdurdod lleol.

Mae **cam-drin** yn golygu camdriniaeth gorfforol, rhywiol, seicolegol, emosiynol
neu ariannol.

Mae **esgeuluso** yn golygu methu â chwrdd ag anghenion sylfaenol corfforol, emosiynol, cymdeithasol neu seicolegol person sy’n debygol o olygu nam yn llesiant y person.

Mae **niwed** yn golygu cam-drin neu nam (a) iechyd corfforol neu feddyliol, neu (b) ddatblygiad corfforol, deallusol, emosiynol, cymdeithasol neu ymddygiadol.

1. **Harm means abuse or the impairment of (a) physical or mental health, or (b) physical, intellectual, emotional, social or behavioural development**

**Harm means abuse or the impairment of (a) physical or mental health, or (b) physical, intellectual, emotional, social or behavioural development**

**Plentyn sy’n wynebu risg** yw plentyn sy’n cael neu mewn perygl o gael ei
gam-drin, ei esgeuluso neu ddioddef mathau eraill o niwed ac angen gofal a chymorth p’un ai bod yr anghenion hynny'n cael eu diwallu ai peidio.

Mae diffiniad o niwed yn y Ddeddf yn debyg iawn i’r un yn Neddf Plant 1989. Mae hyn yn golygu bod cyfeirio plant mewn perygl o dan y Ddeddf yn debyg i gyfeiriadau.

Mae **niwed** yn golygu cam-drin, neu nam iechyd neu ddatblygiad.

Mae **datblygiad** yn gorfforol, deallusol, emosiynol, cymdeithasol neu ymddygiadol.

Mae **iechyd** yn golygu iechyd corfforol neu feddyliol.

Mae **camdriniaeth** yn cynnwys cam-drin rhywiol a ffurfiau o gam-drin sydd ddim yn rhai corfforol (Deddf Plant 1989, Adran 31).

Mae **nam** yn cynnwys nam a ddioddefir drwy glywed neu weld rhywun arall yn cael ei gam-drin (Deddf Mabwysiadu a Phlant 2002).

Mae’r Ddeddf yn cyfeirio pobl at Adran 47 o Ddeddf Plant 1989 am fanylion dyletswydd awdurdod lleol i ymchwilio plant mewn perygl.

Pan fydd plentyn mewn perygl wedi cael ei gofnodi, bydd yr awdurdod lleol *yn gwneud neu’n peri i wneud y fath ymholiadau y maen nhw’n eu hystyried yn angenrheidiol i’w gallogi i benderfynu a ddylen nhw gymryd unrhyw gamau gweithredu i ddiogelu neu hyrwyddo lles y plentyn* o dan Adran 47, Deddf
Plant 1989.

Mae hyn yn golygu bod y Ddeddf yn cysylltu â Deddf Plant 1989 ar y pwynt lle mae plentyn mewn perygl yn cael ei gyfeirio. Ar y pwynt hwn mae angen i awdurdodau lleol sicrhau bod ymholiadau yn cael eu cynnal i sefydlu a ddylid gwneud rhywbeth
i ddiogelu’r plentyn. Yr un yw ieithwedd y Cyfarwyddyd Statudol ag yn Adran 47 o Ddeddf Plant 1989.

Os caiff awdurdod lleol wybod bod plentyn yn destun gorchymyn diogelu brys; neu dan warchodaeth yr heddlu; neu ag achos rhesymol i amau plentyn yn dioddef neu’n debygol o ddioddef niwed sylweddol, bydd yr awdurdod yn
*gwneud neu’n peri i wneud y fath ymholiadau y maen nhw’n eu hystyried yn anghenrheidiol i’w galluogi i benderfynu a ddylen nhw gymryd unrhyw gamau
i ddiogelu neu i hyrwyddo llesiant y plentyn.* (Deddf Plant 1989, Adran 47)

Mae Adran 47 yn disgrifio’r amgylchiadau arbennig pan fydd dyletswydd i wneud ymholiadau: pan fydd awdurdod lleol yn cael gwybod bod plentyn yn destun gorchymyn amddiffyn brys neu dan warchodaeth yr heddlu, neu os amheuir bod niwed sylweddol.

Trothwy niwed sylweddol ydy’r trothwy ar gyfer gorchymyn gofal neu oruchwyliaetrh. Mae ‘[Working Together](https://www.gov.uk/government/publications/working-together-to-safeguard-children--2)’ yn disgrifio hyn fel ‘y trothwy sy’n cyfiawnhau ymyriad gorfodol ym mywyd teulu er budd plant’

Gall y Ddeddf olygu bod rhai plant mewn perygl yn cael eu cyfeirio os na fydd y
cam-drin, yr esgeulustod neu’r niwed yn cwrdd â throthwy niwed sylweddol. Yn
yr achosion hyn, byddai’r awdurdod lleol fel arfer yn gorfod gwneud ymholiadau
i ddarganfod hyn – yn union fel y mae’n gwneud nawr.